Па-ранейшаму добрай падмогай у рабоце са здольнымі дзецьмі з’яўляюцца факультатыўныя заняткі. Трэці год у раёне паспяхова працуюць міжшкольныя факультатывы і профільныя лагеры для адораных вучняў. Такі комплекс мер дазволіў Лунінеччыне паспяхова выступіць на алімпіядах усіх узроўняў і ўтрымаць лідарства сярод сельскіх раёнаў у абласным алімпіядным руху. З задавальненнем адзначыў Іван Міхайлавіч і той факт, што раённыя ўлады ахвотна падтрымліваюць юныя таленты і іх настаўнікаў. Сёлета на іх заахвочванне было выдаткавана з раённага бюджэту больш як 102 мільёны рублёў.